पाएं अपने शहर की ताज़ा ख़बरें और फ्री ई-पेपरडाउनलोड करें
दवाएं, इंजेक्शन व आक्सीजन गैस की कालाबाजारी करने वालों पर पुलिस ने शिकंजा कसते हुए तीन को गिरफ्तार किया है। बीपीटीपी थाने की टीम ने रेमडेसिविर इंजेक्शन की कालाबाजारी करने के आरोप में बाप-बेटा वीरेंद्र और अतुल को गिरफ्तार किया है। दोनों सेक्टर-75 के रहने वाले हैं, जबकि तीसरा आरोपी सेक्टर-28 का रहने वाला है।
पुलिस को सूचना मिली कि आरोपी सस्ते दाम में इंजेक्शन लाकर 35 हजार रुपए प्रति इंजेक्शन के हिसाब से बेचते हैं। इसके बाद थाना प्रभारी दलबीर सिंह ने आरोपियों की धरपकड़ के लिए टीम गठित की। पुलिस ने ग्राहक बन उन्हें फोन कर इंजेक्शन की मांग की। आरोपी ने इंजेक्शन के लिए 35000 मांगे और इंजेक्शन लेने के लिए सेक्टर-75 स्थित गोल्डन गेट के पास बुलाया।
आरोपी अतुल अपने पिता वीरेंद्र के साथ स्कूटी से बताए स्थान पर पहुंचे। इसके बाद पुलिस ने उन्हें रंगेहाथ गिरफ्तार कर लिया। ड्रग कंट्रोल ऑफिसर संदीप गहलान ने आरोपियों से इंजेक्शन बेचने का लाइसेंस मांगा तो नहीं दिखा सके। इससे दोनों को गिरफ्तार कर लिया गया। आरोपियों के कब्जे से रेमडेसिविर के 5 इंजेक्शन बरामद हुए। आरोपियों को गिरफ्तार कर उनके खिलाफ बीपीटीपी थाने में केस दर्ज कर लिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn